ಪಿ.ಭಾನುಮತಿ

ಡಾ. ಪಿ.ಭಾನುಮತಿ ಒರ್ತಿ ಪುದರ್ ಪೋಯಿನ ಪ್ಲೇಬ್ಯಾಕ್ ಸಿಂಗರ್(ಗಾಯಕಿ), ನಟಿ, ನಿರ್ದೇಶಕಿ, ಸಂಗೀತ ನಿರ್ದೇಶಕಿ, ಸಂಪಾದಕಿ, ಚಿತ್ರಕಥೆಕಾರ್ತಿ, ನರ್ತಕಿ ಅಂಚನೆ  ಪುದರ್ ಪೋಯಿನ ತೆಲುಗು ಸಾಹಿತಿ. ಭಾನುಮತಿ ರಾಮಕೃಷ್ಣ ಶಾಸ್ತ್ರೀಯ ಸಂಗೀತೊಡು ತಜ್ಞರಾದಿತ್ತೆರ್, ಶಂಕರಭರಣ, ಕಲ್ಯಾಣಿ, ಕನಡ, ಕಂಬೋಧಿ, 'ಬೇಹಗ್', 'ಆನಂದ ಭೈರವಿ' ಇಂಚಿನ ಬೇತೆ ಬೇತೆ ರಾಗೊಲೆಡ್ ಪುರಂದರದಾಸನ ಜನಪ್ರಿಯ 8 ಕೀರ್ತನೊಲೆನ್ ಪನ್ತೆರ್. ತಮಿಳು, ತೆಲುಗು, ಹಿಂದಿ ಸೇರ್ದ್ ನೂದುಡ್ದ್ ಜಾಸ್ತಿ ಸಿನಿಮೊಲೆಡ್ ನಟನೆ ಮಲ್ತೆರ್. ದುಂಬು ‘ಟೆಂಟ್ ಸಿನಿಮಾ’ ಸುರು ಆಯೆರೆ ದುಂಬೇ, ರಂಗಮಂದಿರೊಗು ಪರ್ದೆ ಏರುನ ದುಂಬೇ ಮಾರ್ಕೆಟ್‍ಲೆಡ್, ಟೂತ್ ಪೌಡರ್‍, ಗಿಡಮೂಲಿಕೆದ ಮರ್ದ್‍ದ ಮಾರುನಕ್ಲೆನ ಕೈತಲ್ ಬೊಟ್ಟುನ ‘ಗ್ರಾಮೋಫೋನ್ ರೆಕಾರ್ಡ್‍ಲು’ ಭಾನುಮತಿ ಪನೊಂದಿತ್ತಿನನೇ ಪದೊಕುಲಕು. 1957 ನೇ ಇಸವಿಡ್ 'ಕೆಂಪರಾಜ ಪ್ರೊಡಕ್ಷನ್ಸ್' ಬುಡುಗಡೆ ಆಯಿನ 'ನಾಲದಮಯಂತಿ' ಪನ್ಪಿನ ಕನ್ನಡ ಚಿತ್ರೊಡು ಮೇರ್ ನಟನೆ ಮಲ್ದೆರ್. ಆಂಡ 1943ನೇ ಇಸವಿಡ್ 'ಎಂ.ವಿ. ರಾಜಮ್ಮ' ನಿರ್ಮಾಣ ಮಲ್ತಿನ ರಾಧಾರಮಣ, ಚಿತ್ರೊಡ್ ಒಂಜಿ ಎಲ್ಯ ಪಾತ್ರೊಡ್ ಅಬಿನಯ ಮಲ್ತೆರ್.
 ಪುಟ್ಟು 
ಪಿ.ಬಾನುಮತಿ ಮೇರ್ ೭ ಸೆಪ್ಟೆಂಬರ್, ೧೯೨೫ ನೇ ತಾರೀಕ್‍ಗ್ ಮದ್ರಾಸ್ ಡ್ ಪುಟ್ಟಿಯೆರ್.
 ಸಿ.ಎನ್.ಅಣ್ಣಾದುರೈ ಬಾನುಮತಿಗ್ ಕೊರ್ತಿನ ಬಿರುದುಲು 
ಸಿ.ಎನ್. ಅಣ್ಣಾದು,ರೈ ನಾಡಿಪ್ಪುಕ್ಕು ಲಕ್ಕನಂ ಪನ್ಪಿನ ಬಿರುದುನು ಭಾನುಮತಿಗ್ ಕೊರ್ತೆರ್. ಮೇರ್ ತನ್ನ ಸಿನಿಮೊಲೆಡ್ ತಾನೇ ಪದೊನ್ಲಾ ಪನ್ತೆರ್. ಭಾನುಮತಿ ರಾಮಕೃಷ್ಣ ಮೇರ್ ಪನ್ತಿನ ಕೆಲವು ಪದೊಕುಲು :'''
  ಪಿಲಿಚಿನ ಬಿಗುವತರ,
  ಕಿಲ ಕಿಲ ವನ್ನುಲು,
  ಓ ಪವುರಮ,
  ಪ್ರೇಮೆ ನೆರಮ
 ಭಾನುಮತಿ ಸದಸ್ಯೆಯಾದ್ 
 'ರಾಜ್ಯ ಚಿತ್ರ ಪ್ರಶಸ್ತಿ ಸಮಿತಿ, ಸದಸ್ಯೆ', ೨ ವರ್ಸ,
 'ಫಿಲ್ಮ್ ಇನ್ಸ್ಟಿ ಟ್ಯೂಟ್ ಗೆ ಆಹ್ವಾನಿತ ಪ್ರಾಧ್ಯಾಪಕಿ'ಯಾದಿತ್ತೆರ್.
 'ಲಲಿತಕಲಾ ಅಕಾಡೆಮಿ'ಗ್ ೫ ವರ್ಸ ಸದಸ್ಯೆ.
 'ಆಂಧ್ರ ಪ್ರದೇಶೊದ ಸಾಹಿತ್ಯ ಅಕಾಡೆಮಿ ಸದಸ್ಯೆ' ೧೦ ವರ್ಸ.
 'ತಮಿಳುನಾಡ್‍ದ  ಚೆನ್ನೈ, ಗವರ್ನಮೆಂಟ್ ಮ್ಯೂಸಿಕ್ ಕಾಲೇಜ್' ಗ್ ೩ ವರ್ಸ 'ಡೈರೆಕ್ಟರ್', ಬುಕ್ಕ 'ಪ್ರಾಂಶುಪಾಲ'ರಾದ್ ಬೆನ್ತೆರ್.
 'ಚಿಲ್ಡ್ರೆನ್ ಫಿಲ್ಮ್ ಸೊಸೈಟಿಗೆ ಸದಸ್ಯೆ'ರಾದಿತ್ತೆರ್, ೧೯೬೫-೭೦ ಮುಟ್ಟ
 ಭಾನುಮತಿ ಬರೆತಿನ ಕತೆಕುಲು 
 'ಆತ್ಮ ಚರಿತ್ರೆ', 'ನಾನೊ ನೇನು,' ತೆಲುಗು ಬಾಸೆಡ್ ಬುಕ್ಕ ಇಂಗ್ಲಿಷ್‍ಡ್ (Musings) .
 'ಅತ್ತಗಾರಿ ಕಥಲು'
 ಪ್ರಶಸ್ತಿ ಪುರಸ್ಕಾರೊಲು 
 ಭಾರತ ಸರಕಾರೊದ 'ಪದ್ಮಶ್ರೀ' ಪ್ರಶಸ್ತಿ, ೧೯೬೬
 ಭಾರತ ಸರಕಾರೊದ ರಾಷ್ಟ್ರಪತಿರ್ದ್ 'ಅಂತಸ್ತು'ಲು, 'ಪಲನತಿ ಯುದ್ಧಮ್' ಚಿತ್ರೊಗ್, ಅತ್ಯುತ್ತಮ ನಾಯಕಿ ನಟಿ ಪ್ರಶಸ್ತಿ  
 ತಮಿಳುನಾಡು ಸರಕಾರೊರ್ದ್ 'ಕಲೈಮಮಣಿ' (ಕಲೆಯ ಆರಾಧ್ಯದೇವತೆ) ಪದವಿದ ಘೋಷಣೆ, ೧೯೮೩
 'ಗೌರವ ಡಾಕ್ಟೊರೇಟ್', ಶ್ರೀ ವೆಂಕಟೇಶ್ವರ ವಿಶ್ವವಿದ್ಯಾಲಯ ತಿರುಪತಿ, ೧೯೮೪
 ಆಂಧ್ರ ವಿಶ್ವವಿದ್ಯಾಲಯ, ವಿಶಾಖಪಟ್ನಮ್, 'ಕಲಾಪ್ರಪೂರ್ಣ ಪ್ರಶಸ್ತಿ', ೧೯೭೫
 ಆಂಧ್ರಪ್ರದೇಶ ಸರಕಾರದ ವತಿರ್ದ್ 'ರಘುಪತಿ ವೆಂಕಯ್ಯ ಪ್ರಶಸ್ತಿ',  ೧೯೮೬
 'ಬೆಸ್ಟ್ ಡೈರೆಕ್ಟರ್, ನಂದಿ ಅವಾರ್ಡ್',  ೧೯೮೬
 ಚೆನ್ನೈನ ರಾಜ-ಲಕ್ಷ್ಮಿ ಫೌಂಡೇಶನ್ ವತಿರ್ದ್ 'ರಾಜ-ಲಕ್ಷ್ಮಿ ಪ್ರಶಸ್ತಿ', ೧೯೯೮
 ಆಂಧ್ರ ಪ್ರದೇಶ ಸರಲಾರದವತಿರ್ದ್ 'ಎಂಟಿಆರ್ ನ್ಯಾಷನಲ್ ಪ್ರಶಸ್ತಿ', ೨೦೦೦
 'ಪ್ರತಿಷ್ಠಿತ ಫದ್ಮ ಭೂಷಣ, ರಾಷ್ಟ್ರ ಪ್ರಶಸ್ತಿ', ೨೦೦೩
 'ನಾಲೊನೇನು' ಎಂಬ ಪುಸ್ತಕೊಗ್, ಅತ್ಯುತ್ತಮ ಸಿನೆಮಾ ಪುಸ್ತಕಬರಹೊಗ್ 'ನ್ಯಾಶನಲ್ ಫಿಲ್ಮ್ ಪ್ರಶಸ್ತಿ', ೧೯೯೪.
 ಮರಣ 
'ಪಿ. ಭಾನುಮತಿ' ಮೇರ್ ಸನ್ ೨೦೦೫ ನೇ, ಡಿಸೆಂಬರ್, ೨೪ ತಾರೀಕ್‍ಗ್ ಚೆನ್ನೈ ಡ್ ತೀರಿಯೆರ್.

ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2025